Olivia Newton-John

Olivia Newton-John (26. syyskuuta 1948 Cambridge, Iso-Britannia – 8. elokuuta 2022) oli brittiläissyntyinen australialainen näyttelijä ja laulaja. ==Varhainen elämä== Olivia Newton-John syntyi 26. syyskuuta 1948 Cambridgessä Englannissa. Perhe muutti viisi vuotta myöhemmin Melbourneen Australiaan, missä Newton-Johnin isä Brinley työskenteli rehtorina. Olivia Newton-Johnin äidinisä oli fyysikko ja matemaatikko Max Born. ==Ura laulajana ja näyttelijänä== Newton-John kuului teini-ikäisenä koulukaveriensa kanssa tyttölauluyhtyeeseen nimeltä Sol Four. Sen hajoamisen jälkeen Newton-John esiintyi television kykykilpailussa ja voitti matkan Lontooseen. Siellä ollessaan hän perusti lauluduon australialaisen Pat Carrollin kanssa. Carrollin jouduttua palaamaan Australiaan Newton-John jatkoi aluksi sooloartistina. Hänen esikoissinglensä oli versio Jackie DeShannonin kappaleesta ”Till You Say You’ll Be Mine”. Sen julkaisun jälkeen hän liittyi purukumipoppia soittaneeseen Toomorrow-yhtyeeseen, joka oli tuottaja Don Kirshnerin yritys jäljitellä The Monkeesia. Yhtyeen menestynein single oli ”I Could Never Live Without Your Love” (1970), ja se esiintyi myös Toomorrow- nimisessä science fiction -elokuvassa. Kun Toomorrow hajosi, Newton-John esiintyi Cliff Richardin kiertueella lämmittelijänä ja myös Richardin televisiosarjassa It’s Cliff!. Se toi hänelle julkisuutta, ja hänen seuraava singlensä, versio Bob Dylanin kappaleesta ”If Not for You” nousi keväällä 1971 Britannian singlelistan kymmenen kärkeen ja Yhdysvaltain adult contemporary -listan ykköseksi. Newton-John sai 1970-luvun alussa Britanniassa lisää listamenestystä cover-singleillään. Albumin Let Me Be There (1973) nimikappale nousi vuonna 1974 hitiksi myös Yhdysvalloissa ja voitti Grammy-palkinnon parhaasta naisartistin countryesityksestä. Seuraavina vuosina Newton-John sai lisää singlehittejä pop- ja countrylistoilla. Hän muutti vuonna 1974 Los Angelesiin Yhdysvaltoihin ja voitti seuraavana vuonna Country Music Associationin vuoden naislaulajan palkinnon. Jotkut närkästyivät Newton-Johnin palkitsemisesta countrylaulajana niin että erosivat järjestöstä. Vuonna 1974 Newton-John edusti isäntämaa Isoa-Britanniaa Brightonissa pidetyissä Eurovision laulukilpailuissa kappaleella "Long Live Love". Hän sijoittui neljänneksi, kun voittajaksi valittiin Ruotsin Abba. Vuosina 1976–1977 Newton- John levytti soft rock -singlejä ja omaksui seksikkään imagon. Vuonna 1978 hän näytteli elokuvamusikaalissa Grease vastanäyttelijänään John Travolta. Elokuvasta tuli suurmenestys, ja se toi Newton-Johnille kolme singlehittiä, ”Hopelessly Devoted to You”, ”Summer Nights” ja ”You’re the One That I Want”, joka nousi listaykköseksi niin Britanniassa kuin Yhdysvalloissakin. Newton- John julkaisi vuonna 1979 albumin Totally Hot, joka oli tyyliltään soft rockia ja diskoa. Albumi oli menestys, ja single ”A Little More Love” nousi lähelle listojen kärkeä. Vuonna 1980 Newton-John näytteli elokuvassa Xanadu, jonka soundtrackista hittisingleiksi nousivat ”Magic” ja ”Suddenly”. Seuraavalle albumilleen Physical Newton-John omaksui aerobicharrastajan imagon. Albumista tuli Newton-Johnin uran menestynein, ja sen nimikkosingle ”Physical” nousi listaykköseksi vuodenvaihteessa 1981–1982. Vuonna 1983 Newton-John näytteli John Travoltan kanssa komediaelokuvassa Sykettä suonissa, jonka soundtrackilta nousi singlehitti ”Twist of Fate”. Newton-John meni vuonna 1984 naimisiin näyttelijä Matt Lattanzin kanssa. Heille syntyi tytär vuonna 1986. Vuonna 1985 Newton-John julkaisi albumin Soul Kiss, jonka nimikkokappale oli pieni singlehitti. Albumi The Rumour (1988) ei myynyt kovinkaan hyvin. Newton-John omistautui seuraavat vuodet perheelleen ja perustamalleen vaatekaupalle nimeltä Koala Blue. Vuonna 1992 vaatekauppa meni konkurssiin ja Newton- Johnilla todettiin rintasyöpä, josta hän parani. Newton-Johnin 1990-luvun albumeja olivat Gaia, Back with a Heart ja One Woman’s Live Journey. Newton- John teki 2000-luvulla syöpään liittyvää hyväntekeväisyyttä ja perusti Melbourneen syöpä- ja hyvinvointikeskuksen. Hän jatkoi myös musiikkialbumien julkaisemista sekä elokuvissa ja televisiossa näyttelemistä. Newton-Johnin levyjä on myyty maailmanlaajuisesti arviolta noin 100 miljoonaa kappaletta. Uransa aikana hän voitti yhteensä neljä kertaa Grammy-palkinnon. ==Sairaus ja kuolema== Newton-Johnin syöpä uusiutui vuonna 2017 ja levisi selkään. Hän menetti sädehoitojen seurauksena ainakin tilapäisesti kävelykykynsä. Loppuvuodesta 2020 syöpä uusiutui jälleen leviten laajalle ja lähettäen etäispesäkkeitä ympäri kehoa. Newton-John kuoli 8. elokuuta 2022. == Diskografia == ;Studioalbumit * If Not For You (1971) * Olivia (1972) * Let Me Be There/Music Makes My Day (1973) * Long Live Love (1974) * If You Love Me, Let Me Know (1974) * Have You Never Been Mellow (1975) * Clearly Love (1975) * Come On Over (1976) * Don't Stop Believin' (1976) * Making a Good Thing Better (1977) * Totally Hot (1978) * Physical (1981) * Soul Kiss (1985) * The Rumour (1988) * Warm and Tender (1989) * Gaia (1994) * Back with a Heart|Back With a Heart (1998) * 'Tis the Season (2000) * (2) (2002) * Indigo: Women of Song (2004) * Stronger Than Before (2005) * Grace and Gratitude (2006) * Christmas Wish (2007) * A Celebration in Song (2008) * This Christmas (2012) * Liv On (2016) * Friends for Christmas (2016) ;Kokoelma-albumit * Olivia Newton-John's Greatest Hits (1977) * Olivia's Greatest Hits Vol. 2 (1982) * Back to Basics: The Essential Collection 1971–1992 (1992) ;Live-albumit * Love Performance (1981) * Highlights from The Main Event (1998) * One Woman's Live Journey (2000) * Olivia's Live Hits (2008) ;Soundtrackit * Toomorrow (1970) * Grease (1978) * Xanadu (1980) * Two of a Kind (1983) * Sordid Lives (2000) * Sordid Lives: The Series (2008) ;DVD:t * Olivia Physical (1982) * Olivia in Concert (1983) * Twist of Fate (song)|Twist of Fate (1983) * Soul Kiss (video)|Soul Kiss (1985) * Olivia Down Under (1988) * Live at the Sydney Opera House (2008) * Video Gold 1 (2005) * Video Gold 2 (2005) == Filmografia == Vuosi Alkuperäinen nimi Suomenkielinen nimi Huomioita 1965 Funny Things Happen Down Under 1970 Toomorrow 1978 Grease Grease 1980 Xanadu Xanadu 1983 Two of a Kind Sykettä suonissa 1988 She's Having a Baby She's Having a Baby cameo 1990 A Mom for Christmas televisioelokuva 1991 A Christmas Romance Jouluromanssi televisioelokuva 1991 Madonna: Truth or Dare cameo 1996 It's My Party Minun juhlat 2000 Sordid Lives 2001 The Wilde Girls Tiellä tähtiin televisioelokuva 2008 Sordid Lives: The Series televisiosarja 2010 1 a Minute dokumenttielokuva 2010 Score: A Hockey Musical 2011 Glee televiosarja == Lähteet == == Aiheesta muualla == * Olivia Newton-John - virallinen kotisivu * Luokka:Brittiläiset laulajat Luokka:Australialaiset laulajat Luokka:Englantilaiset näyttelijät Luokka:Australialaiset näyttelijät Luokka:1970-luvun yhtyeet ja sooloartistit Luokka:1980-luvun yhtyeet ja sooloartistit Luokka:Grammy-palkinnon saajat Luokka:Hollywood Walk of Fame Luokka:Yhdistyneen kuningaskunnan euroviisuedustajat Luokka:Vuoden 1974 euroviisuedustajat Luokka:Seulonnan keskeiset artikkelit Luokka:Vuonna 1948 syntyneet Luokka:Vuonna 2022 kuolleet